
Nr. inregistrare: 2083
Data: 27.08.2026
Regulamentul pentru organizarea și desfășurarea concursului

privind ocuparea postului de Îngrijitor,  pozitia 17 din statul de funcții, perioadă determinată pâna la revenirea titularului pe post, compartimentul 
Arhiva Administrativ din ICDPP București 
Art.1 Poate ocupa funcția de Îngrijitor, orice persoană fizică care îndeplinește următoarele condiții generale: 

· are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
· cunoaște limba română, scris și vorbit;

· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

· are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
· îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
· nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
Art 2. (1) Dosarul depus în vederea înscrierii la concurs trebuie să conțină obligatoriu următoarele:

a) cerere tip de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european.
(2) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(3) Copiile de pe actele prevăzute la alin. (1) lit. b)-e), precum și copia certificatului de încadrare într-un grad de handicap prevăzut la alin. (2) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

(4) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
Art.3 (1) Concursul se va desfășura la sediul  Institutului de Cercetare-Dezvoltare pentru Protecția Plantelor București, Bd. Ion Ionescu de la Brad, Nr.8, Sector 1.
(2) Concursul pentru ocuparea postului de Îngrijitor constă în 3 etape:
· selecția dosarelor de înscriere;

· proba scrisă 

· interviu;

 (3) Rezultatele selecției de dosare vor fi afișate pe pagina de internet, în termen de 1 zi lucrătoare de la expirarea termenului prevăzut pentru depunerea dosarelor de concurs.

Art.4 (1) Proba scrisă constă în rezolvarea unui test grila.

(2) Prin proba scrisă se testează cunoștințele teoretice necesare ocupării postului de Îngrijitor; 

(3) Subiectele de concurs sunt stabilite de comisia de concurs pe baza bibliografiei de concurs, astfel încât să reflecte capacitatea de analiză și sinteză a candidaților, în concordanță cu nivelul specific postului de Îngrijitor.

(4) Data si ora de desfasurare a probei scrise: 11.09.2026 ora 10:00. 

(5) Durata probei scrise se stabilește de comisia de concurs în funcție de gradul de dificultate și complexitatea subiectelor. 

(6)  Punctajul maxim la proba scrisă este de 100 puncte.

(7) Sunt declarați admiși la proba scrisă candidații care au obținut minimum 50 puncte.
Art.5  (1) Data și ora susținerii interviului: 16.09.2026 ora 10:00 

(2) Interviul se susține doar de către candidații declarați admiși la proba scrisă. 

(3) În cadrul interviului se testează abilitățile, aptitudinile și motivația candidaților. Acesta se realizează conform planului de interviu întocmit de comisia de concurs în ziua desfășurării acestei probe, pe baza criteriilor de evaluare. Criteriile de evaluare generale pentru stabilirea interviului sunt:

· abilități și cunoștințe impuse de funcție;

· motivația candidatului;

· comportamentul în situații de criză;

· abilități de comunicare

· inițiativă și creativitate;

Membri comisiei de concurs pot stabili și alte criterii de evaluare, specifice postului de Îngrijitor
(4) Punctajul maxim pentru interviu este de 100 puncte.

(5) Sunt declarați admiși la interviu, candidații care au obținut minimum 50 de puncte. 

Art. 6  (1) Punctajul final se calculează ca medie aritmetică a punctajelor obținute la proba scrisă, și interviu. 
(2) Comunicarea rezultatelor la fiecare probă a concursului se face prin specificarea punctajului final al fiecărui candidat și a mențiunii " admis" sau "respins", prin afișarea la sediul I.C.D.P.P. Bucuresti - avizier și pe pagina de internet : www.icdpp.ro, în termen de maxim o zi lucrătoare de la data finalizării probei. 

(3) Se consideră admis la concursul pentru ocuparea postului vacant de Îngrijitor, candidatul care a obținut cel mai mare punctaj, cu condiția să fi obținut punctajul minim necesar.

(4) La punctaje egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi invitați la un nou interviu de departajare în urma căruia, comisia de concurs va decide asupra candidatului castigător. 

Art. 7 (1) După afișarea rezultatelor obținute la selecția dosarelor, proba scrisă și interviu, candidații nemultumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și a interviului, sub sancțiunea decăderii din acest drept. 

(2) Termenul de analizare a contestației de către comisia de soluționare a contestațiilor este de maxim o zi lucrătoare de  la expirarea termenului de depunere a contestațiilor. 

(3) Candidatul nemulțumit de modul de soluționare a contestației  se poate  adresa instanței de contencios administrativ, în condițiile legii.

(4) Rezultatele finale se afişează la sediul ICDPP Bucuresti, precum şi pe pagina de internet www.icdpp.ro , în termen de maximum o zi lucrătoare de la expirarea termenului de solutionare a contestatiilor pentru ultima probă, prin specificarea punctajului final al fiecărui candidat şi a menţiunii «admis» sau «respins».
Art. 8     Tematica
· Reguli de efectuare a curățeniei in institutiile publice; 
· Metode de dezinsecție și dezinfecție;  

· Noțiuni fundamentale de igienă

· Securitatea și sănătatea în muncă

Art. 9    Bibliografia

· Legea nr 319/2006 cu modificările și completările ulterioare, referitoare la sănătate și securitate în muncă;Capitolul I – Dispoziții generale și Capitolul IV- Obligațiile lucrătorilor 

· Legea nr 307/ 2006 cu modificările și completările ulterioare, referitoare la apărare împotriva incendiilor;Capitolul I- Dispoziții generale și Capitolul II- Obligațiile privind apărarea împotriva incediilor
· Legea 132/2010 privind colectarea selective a deșeurilor în instituțiile publice
· Oridinul 119/2014 Norme specifice de igienă în instituții bugetare, Capitolul VI –Norme de igienă pentru unitățile de folosință publică 
Notă:  În vederea pregătirii pentru concurs, candidaţii vor consulta legislaţia menţionată cu modificările legislative intervenite până la data concursului, aşa cum a fost publicată în Monitorul Oficial al României
Art. 10 (1) Prezentarea generală a postului :  

· Efectuarea lucrărilor de curățenie în interiorul și exteriorul Institutului (holuri, grupuri sanitare, birouri și laboratoare și în curtea Institututului);
· Dezinfecția zilnică a grupurilor sanitare (wc-uri, chiuvete, gresie, faianță);
· Preda pubelele agentului economic responsabil cu ridicarea gunoiului;

(2)  Specificarea postului:
· Studii: studii gimnaziale/ profesionale/ liceale;
· Vechime in muncă: minim 6 luni 

Art.  11 Înscrierea la concurs se face pe bază de dosar, la sediul ICDPP din Bd. Ion Ionescu de la Brad, Nr.8,  Compartiment Resurse Umane, Salarizare. Termen limita: 07.09.2026 ora 15:00.
Numirea în postul de Îngrijitor se va face prin încheierea contractului de muncă.

Postul va fi salarizat conform Legii 153/2017.

Prezentul regulament a fost  intocmit cu respectarea prevederilor Hotarârii nr. 1336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice
Director

